তবে, নির্বাচনকালীন সরকারের আকার এতো ঢাউস হবে না। মন্ত্রিপরিষদের আকার ছোট হবে। তবে, এ বিষয়টি পুরোপুরি প্রধানমন্ত্রীর এখতিয়ার। তিনিই চুড়ান্ত সিদ্ধান্ত নেবেন। এক প্রশ্নের জবাবে ওবায়দুল কাদের বলেন, কোনো একতরফা নির্বাচন হবে না। অনেক বেশি দল নির্বাচনে আসবে। বিএনপি না আসলে নির্বাচন প্রশ্নবিদ্ধ হবে কেন? নির্বাচন কমিশন নির্বাচন পরিচালনা করবে। সেখানে যদি সংবিধান লঙ্ঘন হয় তখনই নির্বাচন প্রশ্নবিদ্ধ হবে। বিএনপির উদ্দেশে তিনি বলেন, জাতীয় নির্বাচনকে তারা ভয় পাচ্ছে কেন? সিটি করপোরেশন নির্বাচনকে তো ভয় পাচ্ছে না। বিএনপির আন্দোলনের ঘোষণার বিষয়ে ওবায়দুল কাদের বলেন, জনগণ সাড়া দেবে না। দেশে কোনো আন্দোলন হবে না। তাদেরও দলীয় কোনো প্রস্তুতি নেই।